Diari Oficial de la Generalitat Valenciana


Sumari del DOGV 9608, del 01-06-2023 (2023/5492)

Anunci sobre aprovació de les bases específiques per a la contractació laboral indefinida de places de personal laboral fix, operari d'oficis múltiples (grup E), incloses en l'oferta pública d'ocupació, pel torn lliure (expedient 909666A - referència interna 004-0112/2021).
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9608

Data del DOGV
:   01-06-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/5492


Data del document
:   11-05-2023

Organisme emissor
:   Ajuntament de Tavernes de la Valldigna

Tipus de document
:   Anunci

Descriptors 

:   * concurs administratiu

Anunci sobre aprovació de les bases específiques per a la contractació laboral indefinida de places de personal laboral fix, operari d'oficis múltiples (grup E), incloses en l'oferta pública d'ocupació, pel torn lliure (expedient 909666A - referència interna 004-0112/2021). [2023/5492]  
Mitjançant el Decret 1724, de 9 de maig de 2023, de la Regidoria Delegació de Personal, s'ha resolt el següent:  
  
«Primer  
Aprovar les següents bases específiques:  
  
Bases específiques per a la contractació laboral indefinida de places de personal laboral fix, operari d'oficis múltiples (grup E), incloses en l'oferta pública d'ocupació, pel torn lliure (exp. 909666A - ref. interna 004-0112/2021).  
  
1. Objecte de la convocatòria  
Aquestes bases específiques tenen per objecte desenvolupar les previsions fetes en les bases generals que han de regir les convocatòries dels processos per a la selecció de les places incloses en les distintes ofertes d'ocupació pública de l'Ajuntament de Tavernes de la Valldigna, aprovades mitjançant Decret de data 10 de maig de 2005. Aquestes bases van ser publicades en el Butlletí Oficial de la Província (BOP) de data 15 de juny de 2005, així com en el Diari Oficial de la Generalitat Valenciana (DOGV) de data 22 de juny de 2005 (exp. 4-053/2005).  
Des de l'aprovació, aquests bases han estat modificades per tal d'ajustar-les a les normes legals posteriors i a la casuística i pràctica administrativa adequada en les següents ocasions:  
  
Data decret de modificació Expedient Publicació BOPV Publicació DOGV  
25 de juny de 5894 9-767/2007 11 juliol 2007 8 agost 2007  
10 de maig de 8600 8-347/2010 27 maig 2010 26 maig 2010  
31 d'octubre de 2780 3-218/2011 15 novembre 2011 8 novembre 2011  
27 de gener de 6262 5-431/2011 27 febrer 2012 24 febrer 2012  
6 de març de 2679 3-856/2018 5 abril 2018 9 abril 2018  
  
  
Principalment, l'objecte d'aquestes bases específiques és regular el procés selectiu per a la contractació laboral indefinida de places de personal laboral fix, operari d'oficis múltiples, grup E, incloses en l'oferta d'ocupació pública de l'Ajuntament.  
Les característiques d'aquestes places, actualment incloses en l'OPO de 2022 i 2020, són les següents:  
  
Denominació: operari d'oficis múltiples.  
Naturalesa: personal laboral fix (37,5 h/setmanals [100 % de dedicació]).  
Grup: subgrup E (art. 76 TRLEBEP).  
Escala: administració especial.  
Subescala: serveis especials.  
Classe: personal d'oficis.  
Categoria: operari.  
Nombre de vacants: 5 places. (3 TL AIC 0078; 2 TL GTN 1470; BOP 31.05.2022)  
Torn de selecció: torn lliure.  
Procediment de selecció: concurs oposició.  
  
Correspon fer declaració respecte del que preveu el Pla d'igualtat entre homes i dones dels empleats al servei d'aquest ajuntament amb relació al sexe infrarepresentat en el total del personal adscrit a aquest tipus de places en aquest ajuntament a favor del sexe femení, ja que és eixe el sexe infrarepresentat del total del personal de la Secció d'Oficis Municipals i Manteniment.  
Si és el cas, es constituirà una borsa de treball d'acord amb les normes i criteris establerts en les bases generals de funcionament i constitució de les borses de treball vigents en el moment de finalització d'aquest procés de selecció.  
  
2. Legislació aplicable  
En tot el que no preveuen aquests bases, s'aplicaran les bases generals que han de regir les convocatòries de les proves selectives per a la selecció de les places incloses en les distintes ofertes d'ocupació pública de l'Ajuntament de Tavernes de la Valldigna, així com el que estableixen les disposicions mencionades en les bases generals i altres normes que hi siguen aplicables.  
  
3. Requisits dels aspirants  
Els aspirants han de tenir els següents requisits:  
- Tenir el certificat d'escolaritat, certificat d'estudis primaris o dels documents oficials d'avaluació i superació dels estudis d'educació primària (expedient acadèmic, historial acadèmic, informe final d'etapa, etc.) o titulació equivalent, o bé, estar en condicions d'obtindre'ls en la data en què acabe el termini de presentació d'instàncies.  
  
En tot cas, l'equivalència haurà de ser aportada i acreditada per l'aspirant per mitjà de certificat expedit a aquest efecte per l'administració competent en cada cas.  
- Estar en possessió dels permisos que habiliten per la conducció de vehicles de la classe B.  
- Tindre complits setze anys i no superar l'edat màxima de jubilació forçosa.  
- Tenir la nacionalitat espanyola, sense perjudici de l'article 57 del text refós de la Llei de l'Estatut Bàsic de l'Empleat Públic (TRLEBEP).  
  
- No patir malaltia ni estar afectat per limitació física o psíquica incompatible amb l'exercici de les funcions pròpies de les places convocades, o que les impossibilite.  
- No haver estat separat, mitjançant expedient disciplinari, del servei de cap administració pública, ni estar inhabilitat per a l'exercici de les funcions públiques, ni estar complint la sanció ferma de suspensió de funcions o d'ocupació i sou en el cas del personal laboral.  
  
  
4. Pagament dels drets d'examen  
Qui vulga participar en les proves d'accés ha de sol·licitar-ho mitjançant la instància corresponent, amb el pagament dels drets de participació en el procés selectiu, tot això de conformitat amb l'ordenança fiscal reguladora de la taxa per a la realització de proves selectives d'accés a la funció pública, sense que calga incorporar-hi el justificant de pagament, la qual cosa comprovaran d'ofici els serveis municipals.  
El pagament de la taxa de participació en les proves selectives s'ha de fer dins del termini de presentació de sol·licituds. L'aspirant que no pague les taxes, o les pague fora d'eixe termini, serà declarat exclòs de participar en el procés selectiu en les llistes d'aspirants admesos, per entendre que desisteix tàcitament de participar en el procés de selecció.  
  
  
5. Proves selectives  
En cas de produir-se noves vacants fins a la finalització del procés selectiu, aquestes incrementaran les places a proveir pel torn lliure, tret d'una previsió diferent, si és el cas, en l'OPO corresponent.  
  
El procés selectiu constarà de dues fases: oposició i concurs.  
La fase d'oposició serà prèvia a la valoració de la fase de concurs.  
  
A) Oposició.  
Els exercicis de la fase d'oposició són els següents:  
Primer exercici: (teòric). De caràcter obligatori i eliminatori.  
Consistirà en la realització d'una prova de coneixements referida als continguts del programa temari de les bases, a través d'un qüestionari de 25 preguntes tipus test (més 5 preguntes reserva).  
Característiques de l'exercici tipus test:  
- 4 respostes alternatives i només 1 és correcta.  
- Sols una cinquena part de les preguntes estaran referides a temes comuns.  
- Les respostes incorrectes penalitzaran de la següent manera: cada 3 respostes incorrectes descomptaran el valor d'una resposta correcta o la proporció que corresponga. Les respostes en blanc no penalitzaran.  
  
El temps de duració de l'exercici serà determinat pel tribunal immediatament abans de començar l'exercici segons la dificultat de la prova plantejada.  
La qualificació d'aquest exercici serà de 0 a 10 punts, i caldrà obtenir-ne un mínim de 5 per a superar-lo.  
  
Segon exercici: (pràctic). De caràcter obligatori i eliminatori.  
  
Consistirà a resoldre per escrit o mitjançant treballs pràctics, un o diversos supòsits pràctics que plantejarà el tribunal immediatament abans del començament de la prova, amb un nivell de dificultat adequat al nivell de les places convocades i relacionat amb les funcions pròpies de la plaça que es convoca i el temari de la convocatòria (tot això mitjançant la utilització d'eines, màquines i vehicles, segons les característiques del tipus de prova). Es desenvoluparan tots els supòsits proposats.  
  
Si així ho estima lliurement el tribunal, en vista de les característiques de l'exercici proposat, els aspirants podran servir-se en aquesta prova dels textos legals, llibres de consulta o altres publicacions que puguen utilitzar normalment en l'exercici del seu treball.  
La qualificació d'aquest exercici serà de 0 a 20 punts, i caldrà obtenir-ne un mínim de 10 per a superar-lo.  
  
Tercer exercici: (valencià) De caràcter obligatori i no eliminatori.  
  
Consistirà en la valoració pel tribunal dels coneixements de valencià dels aspirants, relacionats amb les funcions pròpies de la plaça convocada.  
La duració serà establida pel tribunal en vista de la dificultat de l'exercici proposat; la dificultat s'adequarà a la categoria i nivell del perfil lingüístic de la plaça que es convoca.  
Aquest exercici es qualificarà de 0 a 10 punts.  
  
B) Concurs:  
Una vegada acabada la fase d'oposició, tindrà lloc la valoració de la fase de concurs, entre aquells aspirants que hagen superat la fase d'oposició.  
Els mèrits dels aspirants s'han d'enumerar, detallar i presentar juntament amb la sol·licitud de participació en les proves selectives, i han d'estar referits únicament als mèrits que els aspirants tenen fins a la data de finalització del termini de presentació de sol·licitud de participació en les proves selectives.  
Amb independència del que disposen les bases generals que hi siguen aplicables, per no contradir el que determinen aquestes bases específiques, els documents acreditatius dels mèrits de la fase d'oposició els presentaran únicament els aspirants que superen la fase d'oposició.  
A aquest efecte, una vegada finalitzat l'últim exercici eliminatori de la fase d'oposició, juntament amb la publicació de l'anunci de les puntuacions corresponents, als aspirants que continuen en el procediment selectiu per haver superat els exercicis eliminatoris se'ls donarà un termini de 5 dies per a aportar els originals o la còpia compulsada dels mèrits enumerats juntament amb la sol·licitud de participació en les proves selectives. En les dependències del Registre d'aquest Ajuntament es farà l'arreplega, registre, comprovació i compulsa dels mèrits declarats en el moment de presentació de la sol·licitud d'admissió en el procés i participació en les proves selectives.  
  
Sols es valoraran en la fase de concurs els mèrits degudament acreditats que es corresponguen amb els mèrits enumerats juntament amb la sol·licitud abans esmentada, que es presenten dins del termini de 5 dies abans esmentat, tot això sense perjudici de l'esmena o aclariment d'algun mèrit que siga requerida pel tribunal.  
Els mèrits que es valoren en la fase de concurs són els següents:  
a) Antiguitat/experiència: s'entén per aquesta la prestació de serveis professionals com a funcionari o contractat laboral en qualsevol administració pública, en places o llocs de treball de la mateixa categoria de la plaça convocada. És a dir, places de personal operari o peó d'oficis, grup E.  
b) Titulacions complementàries: es valorarà estar en possessió de les titulacions que s'indiquen seguidament que siguen diferents a les que es presenta com a requisit d'accés. Sols es valorarà la titulació superior acreditada.  
c) Coneixements de valencià: únicament seran avaluables els certificats expedits per la Junta Qualificadora de Coneixements de Valencià, escola oficial d'idiomes, universitats o altres organismes oficials amb la deguda acreditació de l'equivalència.  
d) Altres mèrits: es valorarà de forma separada aquest apartat atenent als següents criteris:  
1. Per una banda es valorarà estar en possessió dels permisos de conduir vehicles que s'assenyalen.  
2. Igualment es valorarà estar en possessió dels carnets d'instal·lador o manipulador detallats.  
3. Treball per compte propi o aliè com a personal operari o peó d'oficis.   
4. Diversitat funcional.  
e) Cursos: es valorarà l'assistència i/o aprofitament a cursos amb certificat acreditatiu, sempre que tinguen una relació estreta amb les activitats, coneixements i/o experiència propis de les places convocades, i estiga reflectida de manera expressa la seua duració en hores lectives. Igualment, en compliment del Pla d'igualtat es valorarà la formació en matèria de gènere i igualtat.  
  
Mèrits a valorar Puntuació màxima Valoració  
Antiguitat/experiència 1 punt Per cada mes de serveis prestats 0,0050 punts en qualsevol administració pública.  
Titulacions complementàries diferents a les que es presenta o acredita com a requisit d'accés. 1 punt Graduat Escolar, graduat ESO, FP1, Cicle bàsic d'FP: 0,25 punts.  
BUP, Batxiller, FP 2 o Cicle Mitjà de FP: 0,50 punts.  
Cicle Superior d'FP: 0,625 punts.  
Diplomat universitari: 0,75 punts  
Grau universitari: llicenciat universitari, màster universitari, doctorat: 1,00 punts  
Sols es valorarà la titulació superior acreditada  
Valencià 1 punt Oral / Nivell A2 del MCER: 0,20 punts  
Elemental / Nivell B1 del MCER: 0,40 punts  
- -- / Nivell B2 del MCER: 0,50 punts  
Mitjà / Nivell C1 del MCER: 0,60 punts  
Llenguatge administratiu / sense equivalència del MCER: 0,80 punts Superior / Nivell C2 del MCER: 1,00 punts  
Es comptarà sols el certificat superior acreditat.  
Altres mèrits 1 punt 1. Permís conduir vehicles (màxim 0,50 punts)  
- B+E: 0,20 punts.  
- C1: 0,25 punts.  
- C1+E: 0,30 punts.  
- C: 0,40 punts.  
- C+E: 0,50 punts.  
2. Carnets instal·lador homologat pel Ministeri i/o Conselleria d'indústria (màxim 1,00 punt)  
+ Instal·lador de gas; es comptarà sols el de major puntuació (màxim 0,50 punts)  
- Instal·lador de gas IG-B 0,30 punts.  
- Instal·lador de gas IG-C 0,50 punts.  
+ Instal·lador electricista; es comptarà sols el de major puntuació (màxim 0,50 punts)  
- Instal·lador electricista bàsic 0,30 punts.  
- Instal·lador electricista especialista. 0,50 punts.  
+ Instal·lador de fontaneria, aigua calenta sanitària ACS, instal·lacions tèrmiques; es comptarà sols el de major puntuació (màxim 0,50 punts)  
- Instal·lador de fontaneria 0,30 punts.  
- Instal·lador de calefacció i aigua calenta sanitària 0,30 punts.  
- Instal·lador de climatització 0,30 punts.  
- Instal·lador/mantenidor d'instal·lacions tèrmiques d'edificis 0,50 punts.  
3. Treball per compte propi o aliè com a personal operari o peó d'oficis:  
- Per cada mes complet de treball 0,02 punts fins a un màxim de 0,60 punts.  
4. Diversitat funcional (màxim 0,60 punts)  
Diversitat superior al 33 % 0,30 punts.  
Diversitat superior al 66 % 0,60 punts.  
Cursos 1 punt 0,008 punts per hora  
PUNTUACIÓ MÀXIMA 5 PUNTS   
  
  
  
Acreditacions: per a valorar els mèrits referits han d'acreditar-se en la forma que a continuació es detalla:  
a) Experiència: mitjançant certificat expedit per l'òrgan competent de l'administració on s'hagen prestat els serveis, que es detallarà per mesos complets de serveis prestats.  
b) Titulacions: mitjançant l'aportació d'original o còpia degudament compulsada o electrònica autèntica del títol expedit per l'organisme públic competent.  
c) Coneixements de valencià: mitjançant l'aportació de l'original o còpia degudament compulsada o electrònica autèntica del títol expedit per la Junta Qualificadora de Coneixements de Valencià o altres organismes oficials, si és el cas, original o còpia compulsada del títol equivalent, sempre que per part de l'aspirant s'acredite l'equivalència per organisme competent.  
d) Altres mèrits:  
1. Permís de conduir vehicles: mitjançant la fotocòpia compulsada del carnet de conducció en vigor expedit per la prefectura provincial de trànsit corresponent.  
2. Carnet d'instal·lador: mitjançant la fotocòpia compulsada del títol corresponent expedit per centre homologat pel Ministeri i/o Conselleria d'Indústria.  
3. Treball per compte propi o aliè com a personal operari o peó d'oficis: còpia del contracte de treball o altre document acreditatiu, tots dos acompanyats del document de temps i períodes de cotitzacions a la seguretat social en el grup cotització 10.  
4. Diversitat funcional: certificat emés per l'organisme competent en què s'acredite el grau de diversitat funcional.  
e) Cursos: la realització de cursos s'acreditarà a través de certificats o diplomes, i es valorarà únicament si van ser organitzats o convocats per universitats, instituts o escoles oficials de formació de funcionaris, i altres entitats o centres docents públics o privats dels prevists en la Llei orgànica 8/1985, de 13 de juliol, reguladora del dret a l'educació, quan hagen sigut homologats pels instituts o escoles oficials de formació de funcionaris o per la universitat, o estiguen inclosos dins del marc dels plans de formació contínua de les administracions públiques. No es podran valorar ni es tindran en compte els cursos que no expressen la duració en hores lectives.  
  
  
6. Programa de temes  
  
Matèries comunes  
Tema 1. La Constitució Espanyola de 1978: Estructura i principis fonamentals. Drets i deures fonamentals. Les entitats locals: classes. El municipi. Òrgans municipals i competències: L'alcalde. Els tinents d'alcalde. El ple. La junta de govern.  
Tema 2. Règim jurídic del personal al servei de l'administració local. Concepte i classes, drets i deures i incompatibilitats.  
  
Matèries específiques  
Tema 3. Conceptes generals sobre construcció: eines, ús i manteniment; materials de construcció; aparells, tipus; principals reparacions i treballs de construcció. Treballs de llanterner: conceptes generals; eines, ús i manteniment; avaries i reparacions.  
  
Tema 4. La jardineria: conceptes generals i funcions del jardiner. Les plantes. Eines per als treballs de jardineria. Principals tècniques en la cura de les plantes. Malalties de les plantes.  
Tema 5. Conceptes bàsics sobre electricitat: instal·lacions elèctriques. Transport i distribució de l'energia elèctrica. Eines utilitzades en treballs d'electricitat. Tipus d'avaries i les seues reparacions. Quadres generals d'enllumenat públic. Elements i definicions.  
Tema 6. La fusteria: conceptes generals. Tasques bàsiques de fusteria. Eines bàsiques de fusteria. Treballs de manteniment i reparacions més corrents.  
Tema 7. Conceptes generals sobre pintura d'edificis i locals. Eines per pintar i llevar pintures: neteja i conservació. Errades i reparacions més habituals.  
Tema 8. Legislació bàsica de prevenció de riscos laborals: drets i obligacions dels treballadors. Els delegats de Prevenció i el Comitè de Seguretat i Salut. Equips de treball i mitjans de protecció. Obligacions dels treballadors en matèria de prevenció de riscos. Condicions generals de seguretat en els treballs en altura, treballs de manipulació de càrregues i transport de materials.  
Tema 9. L'organització municipal de l'ajuntament de Tavernes de la Valldigna. L'organigrama dels seus òrgans unipersonals i col·legiats.  
  
Tema 10. Ordenances i reglaments de l'Ajuntament de Tavernes de la Valldigna. Pla d'igualtat dels empleats i empleades de l'Ajuntament.  
  
  
Segon  
Publicar aquests bases en el tauler electrònic d'edictes municipal, en el Butlletí Oficial de la Província de València, Diari Oficial de la Generalitat Valenciana i la pàgina web de l'Ajuntament de Tavernes de la Valldigna (www.tavernes.es).  
  
Tercer  
Igualment, significar que aquest acte, de conformitat amb l'article 52.2 de la Llei 7/1985, de 2 d'abril, reguladora de les bases del règim local, posa fi a la via administrativa.  
Contra aquest acte es poden interposar els següents recursos:  
- Amb caràcter potestatiu, recurs de reposició o impugnar-lo directament davant la jurisdicció contenciosa administrativa.  
En el supòsit que s'interpose el recurs de reposició, s'ha de fer davant de l'òrgan municipal que va dictar l'acte en el termini d'un mes comptador des de l'endemà del dia que va tenir lloc la notificació de l'acte. La interposició impedirà, fins a la resolució expressa o presumpta, la utilització de la via contenciosa administrativa, de conformitat amb la legislació de procediment administratiu. El recurs de reposició caldrà que es resolga i es notifique en el termini d'un mes; en cas contrari, s'entendrà desestimat i quedarà oberta la via contenciosa administrativa.  
- En el supòsit que es decidisca interposar el recurs contenciós administratiu directament, es farà davant del Jutjat Contenciós Administratiu de València, en els terminis següents:  
- Dos mesos comptats des de l'endemà de la notificació de l'acte administratiu que s'impugna.  
- Dos mesos des del dia en què es notifique la resolució del recurs de reposició presentat.  
- Sis mesos des del transcurs d'un mes des de la interposició del recurs de reposició sense que es notifique la resolució.  
Tot això sense perjudici que es pot exercitar qualsevol altra acció o recurs que s'estime convenient en defensa dels drets dels interessats.  
  
  
Signada electrònicament a Tavernes de la Valldigna en la data expressada per la regidora i pel secretari general de l'Ajuntament, les dades identificatives dels quals queden incorporades a aquesta resolució».  
  
La qual cosa es fa pública per a general coneixement.  
  
Tavernes de la Valldigna, 11 de maig de 2023.- El cap de l'activitat de Recursos Humans i Gestió de Personal: Valentín Vercher Manclús.